Source: https://skolskyportal.sk/comment/12403
Timestamp: 2020-08-09 23:41:39+00:00

Document:
Pi, 04/17/2015 - 00:29
Ďakujem veľmi krásne za vaše
Ďakujem veľmi krásne za vaše rady, veľmi pekne ďakujem za pomoc.
Ne, 05/31/2015 - 22:09
chcela by som sa ešte spýtať, či mi môže riaditeľ uznať kredity za štátnu skúšku z Anj, ak som odbornú štátnicu vykonala ešte v roku 1999. Môj zamestnávateľ mi povedal, že kredity mi môže uznať iba, ak by som štátnicu vykonala po roku 2009. Mám ukončené VŠ na FHPV matematika-pedagogika, odborná št.jazyková skúška,pedagogickú prax mám 9 rokov. Ďakujem za odpoveď.
St, 06/03/2015 - 00:02
Podľa § 47a ods.5 zákona č. 317/2009 Z. z. riaditeľ školy vydá pedagogickému zamestnancovi s najmenej trojročnou pedagogickou praxou za vykonanie štátnej jazykovej skúšky osvedčenie o priznaní 60 kreditov. Zákon č. 317/2009 Z. z. je účinný od 1. 11. 2009 a prvýkrát sa vydávali osvedčenia za vykonanú štátnu jazykovú skúšku až po jeho novele č. 390/2011 v januári 2012, a to na základe § 61a ods. 10 prechodných ustanovení zákona č. 317/2009 Z. z. Ak ste k 31. 12. 2011 mali 5 rokov pedagogickej činnosti, mohli ste v súlade s § 61a ods. 7 uvedeného zákona požiadať o vykonanie prvej atestácie. Pravdepodobne sa tak nestalo. Zákon neuvádza, v ktorom čase sa má štátna jazyková skúška vykonať, vyžaduje iba trojročnú pedagogickú prax. Mali by ste požiadať o spätné vydanie osvedčenia a doplatenie kreditého príplatku za 60 kreditov, pravdepodobne od februára 2012. Neuvádzate presné údaje o praxi, ale určite nárok na vydanie osvedčenia za štátnu jazykovú skúšku Vám vznikol.
St, 07/08/2015 - 20:31
Dobry den, vystudovala som Pedagogick fakultu - Ucitelstvo pre 1. stupen ZS. V roku 2004 som absolvovala Štatnu jazykovu skusku z anglickeho jazyka a ucim na strednej skole anglicky jazyk. Mam 60 kreditov. Mozem vykonat 1. atestaciu z aj? Nakolko atestaciu moze vykonat osoba kvalifikovana v plnom rozsahu. Plati to aj pre mna? Dakujem
St, 07/08/2015 - 21:39
Kvalifikačné predpoklady pre učiteľov strednej školy sú uvedené vo vyhláške č. 437/2009 Z. z., príloha č. 1, časť VII. a časť VIII. Vzdelanie, ktoré uvádzate nie je uvedené ako plnenie kvalifikačných predpokladov na vyučovanie cudzích jazykov. Vzdelanie uvedené v bode 18 - predpokladá sa dvojročné špecializačné kvalifikačné štúdium cudzích jazykov v metodicko-pedagogickom centre skončené do 31. augusta 2010. Odpoveď, či ste plne kvalifikovaná a či sa môžete uchádzať o vykonanie atestácie z anglického jazyka Vám môže dať jedine Ministerstvo školstva, vedy, výskumu a športu SR.
St, 07/08/2015 - 21:52
Dakujem, ale zaroven v casti
Dakujem, ale zaroven v casti VII, bode 17 je na plnenie kvalifikacnych predpokladov (len na vyucovanie cudzieho jazyka) potrebne vysokoskolske vzdelanie 2. stupna a absolvovanie statnej zaverecnej skusky pred 1. septembrom 2005 - co splnam. Neviem ako si to mam teda vysvetlit. Dakujem
Št, 07/09/2015 - 19:56
Súhlasím, v tom bode 17 je to tak ako píšete. Stačilo by vo vyhláške uviesť vysokoškolské vzdelanie druhého stupňa a štátna jazyková skúška. Tak ako je to pri iných predmetoch. Ale keďže do vyhlášky dali toľko kombinácií vzdelania a všetky sú vysokoškolské vzdelania druhého stupňa, hoci rôzne, tak preto som si myslela, že na Vás platí bod 18. Ale nechcem Vám dať nesprávnu informáciu, preto som Vám odporučila obrátiť sa na MŠVVaŠ SR, aby ste mali zaručene správnu odpoveď a zamedzili potom nedorozumeniam so zamestnávateľom, keď atestáciu vykonáte.
Št, 07/09/2015 - 22:09
Kristina162
Dobrý večer pani Pavlikova,
Práve som ukončila druhý stupeň sociálna pedagogika a vychovávateľstvo. Ale veľmi by som chcela učiť anglický jazyk. Prosím Vás, čo mám preto spraviť? Bude stačiť štátna skúška?
Pi, 07/10/2015 - 23:14
Kvalifikačné predpoklady sú stanovené vo vyhláške MŠ SR č. 437/2009 Z. z. Pre učiteľov cudzieho jazyka sú veľmi podobné pre základné školy aj stredné školy. Pre základnú školu je plnením kvalifikačného predpokladu na vyučovanie cudzieho jazyka podľa prílohy č. 1, časť V. bodu 18 písm. b) vysokoškolské vzdelanie druhého stupňa a vykonanie štátnej jazykovej skúšky na štátnej jazykovej škole. Pre základné školy je postačujúca úroveň základná, pre stredné školy úroveň všeobecná. Takže bude Vám stačiť štátna skúška na štátnej jazykovej škole alebo na jazykovej škole, ktorá má na to oprávnenie.
Pi, 08/07/2015 - 19:09
Gabriela Leláková
Kvalifikovanosť učiteľa AJ
chcela by som sa spýtať, či môže vyučovať anglický jazyk na 1. stupni ZŠ osoba so stredoškolským vzdelaním a štátnou jazykovou skúškou z AJ aj ako nekvalifikovaná učiteľka? Ak je problém na málotriedke zohnať kvalifikovanú angličtinárku, porušuje sa pri tom zákon?
So, 08/08/2015 - 19:17
Základným kvalifikačným predpokladom pre učiteľa základnej a strednej školy je vysokoškolské vzdelanie druhého stupňa. Z toho vyplýva, že na výchovno-vzdelávaciu činnosť učiteľa nemožno prijať uchádzača so stredným vzdelaním, je to porušenie zákona.
Št, 06/02/2016 - 00:00
Chcem sa opytať, hovorite ze na vyucovanie Aj na 1. st. a 2. st. ZS staci základnu jazykovu skusku alebo tiez vseobecnu státnu skusku? lebo vo vyhlaske sa len pise o statnej jazykovej skuske. A len pri SŠ sa pise o vseobecnej statnej skuske. Vedeli by ste mi to podloziť, kde pisu ti úrovne a sposobilost ucit AJ na ZS. Dakujem
Ut, 08/02/2016 - 11:30
AJ v MŠ
Dobrý deň, rada by som sa opýtala na vyučovanie angličtiny v MŠ.
Pracujem ako učiteľka v materskej škole, mám ukončené Bc. v odbore predškolská a elementárna pedagogika, strednú školu mám gymnázium a teda i maturitnú skúšku z anglického jazyka (r.2005) + certifikátom ukončený kurz AJ na akadémii vzdelávania, level 4 intermediate. Čo by som mala absolvovať, aby som mohla deti učiť aj angličtinu formou poobedného krúžku? (momentálne ju takto u nás učí externý lektor AJ)
Ďakujem za odpoveď, pekný deň prajem:)
Št, 08/04/2016 - 00:03
Maturitná skúška z cudzieho jazyka bola plnením kvalifikačného predpokladu na jazykovú prípravu v meterskej škole do 31. 12. 2013. Na jazykovú prípravu v materskej škole v súčasnosti musíte absolvovať štátnu jazykovú skúšku na štátnej jazykovej škole. Ak by ste túto činnosť vykonávali na základe dohody o mimopracovnej činnosti, v tom prípade sa nepostupuje podľa vyhlášky MŠ SR č. 437/2009 Z. z. a v podstate by ste ju mohli vykonávať. Je na rozhodnutí zamestnávateľa, s kým uzatvorí dohodu.
St, 08/24/2016 - 20:19
Ďakujem Vám veľmi pekne za odpoveď!:)
So, 05/06/2017 - 12:23
Som kvalifikovaná učiteľka anglického jazyka a bez práce
Chcela by som dostať nejaké informácie ohľadom mojej situácie.
Som kvalifikovaná učiteľka anglického jazyka pre 2.stupeň základnej školy a pre strednú školu. Mám 5-ročnú prax. Mojim problémom je, že sa neviem zamestnať, pretože v okolitých školách vyučujú angličtinu ľudia bez kvalifikácie. Je tu napríklad jeden prípad, kde takzvaná pani učiteľka nemá ani vysokú školu, ani žiaden certifikát z jazykovej školy a učí angličtinu už 13-ty rok, lebo že vraj ona bola v Anglicku a vie po anglicky. Aj ja som bola v Anglicku ale potom som sa dala na vysokú školu,aby som vo svojom odbore bola kvalifikovaná. Nemám prednosť ja, ktorá som vo svojom odbore vzdelaná? Môžu mi odmietnuť prácu? Nie je to troška na hlavu spadnuté že žiakov by mohol vyučovať niekto kvalifikovaný a učí ich niekto kto bol au-pairom v Anglicku???
Prosím ak viete ako to funguje s týmito zákonmi,poraďte mi.
Št, 04/25/2019 - 23:40
Overenie kvalifikacie z AJ
chcela by som sa spytat, mam ukoncenu vysoku skolu (5 rocnu) so zameranim Krizovy management s titulom Ing. Chcela by som si spravit Vseobecnu statnu jazykovu skusku z AJ - stupen C1. Mohli by ste mi prosim upresnit aky stupen ziakov by som mohla ucit AJ po ukonceni VSJS - materska skola, alebo aj zakladna skola - 1. alebo aj 2. stupen? vopred dakujem.
Ne, 04/28/2019 - 18:49
Overenie kvalifkácie z AJ
Po absolvovaní štátnej jazykovej skúšky úroveň všeobecná na štátnej jazykovej škole, budete kvalifikovaná na vyučovanie anglického jazyka v materskej škole aj v základnej škole na oboch stupňoch.
St, 05/29/2019 - 13:09
Eva Kováčiková 2
Dobrý deň, chcela by som sa stať učiteľkou no nie som si istá ako správne postupovať. Momentálne mám vyštudovaného bakalára na zahraničnej škole v odbore umenie a technológie, tak isto mám štátnice z anglického jazyka. Čo by som potrebovala aby som mohla učiť anglický jazyk v kombinácii s výtvarnou výchovou na ZŠ II. stupňa? Bolo by postačujúce pedagogické minimum v kombinácii aj s neučiteľským odborom VŠ II. stupňa? Podotýkam, že štátnice mám od strednej školy ak to spraví nejaký rozdiel, už som sa stretla s tým, že ju kvôli tomu nechceli uznať aj keď mi to nedáva zmysel. Ďakujem za odpoveď
Pi, 05/31/2019 - 22:07
Nie som si istá, či rozumiem Vašej otázke. Ak máte štátnu jazykovú skúšku na štátnej jazykovej škole, musíte mať ešte vysokoškolské vzdelanie druhého stupňa, ktoré je akceptované na Slovensku. Ak chcete učiť anglický jazyk a výtvarnú výchovu, musíte absolvovať vysokoškolské vzdelanie zamerané na výtvarnú výchovu. Pedagogické minimum nie je všeliek, neviem k akému vzdelaniu ho hodláte absolvovať.
Ne, 09/01/2019 - 09:22
Úroveň štátnej skúšky
chcem sa Vás spýtať, mám dosiahnuté II. stupeň vysokoškolského vzdelania učiteľský smer. Chcem si doplniť aprobáciu o anj jazyk.
Na akú úroveň potrebujem štátnu skúšku B2 či C1? V zákone som to nikde nenašiel.
Po, 09/02/2019 - 21:30
Úroveň štátnej skúšky je uvedená vo vyhláške o kvalifikačných predpokladoch. Pre základnú školu stačí úroveň základná, pre učiteľ strednej školy úroveň všeobecná. Ak máte vyštudované vysokoškolské vzdelanie druhého stupňa učiteľský smer, kvalifikáciu získate rozširujúcim štúdiom cudzieho jazyka.
Ut, 09/03/2019 - 08:55
(Odpovedať na #73) #74
Ďakujem veľmi pekne za odpoveď. Mohli by ste mi prosím napísať, kde presne je to uvedené vo vyhláške o kvalifikačných predpokladoch? Pretože čo sa týka úrovne ZŠ základná úroveň a SŠ všeobecná úroveň, nemôžem nájsť. Ďakujem veľmi pekne, prajem pekný deň.
So, 01/25/2020 - 09:44
Dobrý deň, dopočula som sa o zmenách vo vyhláške o kvalifikačných predpokladoch. Mám VŠ vzdelanie odbor SJL -FR a plánujem vykonať základnú štátnu jazykov skúšku, aby som si rozšírila možnosti uplatnenia. Chcem sa opýtať, či by som bola stále kvalifikovaná na výuku na všetkých stupňoch ZŠ. Vopred veľmi pekne ďakujem za odpoveď.
Po, 01/27/2020 - 17:50
Neviem o akých zmenách vo vyhláške ste sa dopočuli, lepšie je raz to naštudovať ako 10 krát počuť. Ak absolvujete štátnu skúšku z cudzieho jazyka, základná úroveň, budete kvalifikovaná vyučovať tento cudzí jazyk na oboch stupňoch základne školy. Nie je tam žiadna zmena.
St, 02/12/2020 - 19:52
(Odpovedať na #76) #77
mima402
prosím Vás, kde presne v novej vyhláške nájdem tieto informácie o vykonaní štátnej skúšky z cudzieho jazyka, ktorá má na to oprávnenie? Naša p.riaditeľka vyžaduje tieto informácie a vo vyhláške to neviem nájsť. Nie som si istá či ide vo vyhláške o § 2 (4). Vopred ďakujem za odpoveď
Št, 02/13/2020 - 11:20
Vyhláška o kvalifikačných predpokladoch pedagogických zamestnancov MŠVVaŠ SR má č. 1/2020 Z. z. V prílohách sú uvedené vyžadované kvalifikačné predpoklady pre jednotlivé kategórie. Za posúdenie kvalifikačných predpokladov pedagogického zamestnanca zodpovedá v súlade s § 14 zákona č. 138/2019 Z. z. zamestnávateľ. Viac Vám neviem napísať. Ak niekto vie, aké máte vzdelanie a čo sa pýtate, nech Vám prosím odpovie. Ja to netuším a nenašla som ani predchádzajúcu otázku, ak by táto mala byť ako pokračovanie.
Pi, 03/06/2020 - 16:34
Innnuska
Kvalifikovany ucitel anglickeho jazyka
Dobry den. Poprosim o radu. Mam ukoncenu vysoku skolu ( 5 rocnu) -technicku, obor ekologia a environmnentalistika ( Ing.) a potom este pedagogicke minimum, dvojrocne ( 1999-2001), 3 rocna prax na zakladnej skole ( biologia, chemia). Ak by som chcela znova ucit ( po 15 rokoch), co musim splnat aby som bola kvalifikovany ucitel, ci uz na zakladnej alebo strednej skole? Popripade, ake studium by som musela absolvovat?
A este jednu otazku poprosim? Ak by som chcela ucit aj anglicky jazyk ako kvalifikovany ucitel, co musim splnat? Ak mozte este klasifikovat rozdiel na prvom stupni ZS, druhom stupni ZS a stredna skola. Srdecna vdaka! Ina
Št, 05/21/2020 - 23:36
Dobrý deň! A ako je to s vyučovaním cudzieho jazyka na ZŠ a SŠ (mám VŠ II.stupňa s uznaním dokladov v SR) ak je ten cudzí jazyk môj materinský jazyk? Musím absolvovať štát.jazyk.skúšku?
Št, 07/09/2020 - 19:00
Mám vyštudonú VŠ 2. Stupňa s ekonomickým zameraním. V roku 1997 som vykonala štátnu skúšku z anglického jazyka na úrovni všeobecná. Chcem absolvovať doplňujúce pedagogické štúdium na učiteľa ekonomických predmetov a anglického jazyka. Bude moja vykonaná štátna skúška ako kvalifikácia učiteľa AJ stačiť?
Ne, 07/12/2020 - 12:00
Overenie kvalifikácie
Doplňujúcim pedagogickým štúdiom získate pedagogickú spôsobilosť na vyučovanie ekonomických predmetov. Nepredpokladám, že súčasne aj na vyučovanie cudzieho jazyka. Nič to nemení na skutočnosti, že kvalifikovaná na vyučovanie cudzieho jazyka ste aj teraz bez DPŠ.
Ne, 07/12/2020 - 13:24
Zahraničný titul a vyučovanie cudzieho jazyka
chcem sa spýtať aké ma možnosti. Vyštudovala som prvý stupeň predprimárnu pedagogiku vo Veľkej Británii zameranú na vekovú kategóriu 0-8 rokov. Celé štúdium bolo v anglickom jazyku. Predpokladám, že podľa slovenských zákonov nemôžem učiť s takýmto vzdelaním, i keď mám pedagogickú prax z Británie. Čo musím doštudovať, ak by som chcela vyučovať anglický jazyk? Tak isto mám TEFL. Musím si dať svoj zahraničný titul BA preniesť do slovenských smerníc, alebo ho môžem používať aj na Slovensku. Ďakujem vopred za odpoveď.
Po, 07/13/2020 - 08:59
Na vyučovanie cudzieho jazyka na Slovensku musíte v prvom rade splniť základnú požiadavku, ktorou je v súlade s § 11 ods. 1 písm. a) zákona č. 138/2019 Z. z. vysokoškolské vzdelanie druhého stupňa. Neviem čo je TEFL, ale každé vzdelanie, ktoré je získané v zahraničí, musí byť nostrifikované na MŠVVaŠ SR, stredisko na uznávanie dokladov o vzdelaní získanom v zahraničí. Kvalifikačné predpoklady pre vyučovanie konkrétnych predmetov na jednotlivých druhoch škôl sú uvedené vo vyhláške MŠVVaŠ SR č. 1/2020 Z. z. v jednotlivých prílohách.

References: § 47
 § 61
 § 61
 § 2
 § 14
 § 11